section_heading: Prvo razdoblje (1984. – 1992.)
paragraph_text: 1991. godine izdaju svoj drugi album Victims of Deception, za izdavačku kuću Roadrunner Records. Ovaj album je bio tehnički mnogo napredniji od prethodnog, no usprkos sjajnim kritikama nije polučio komercijalni uspjeh kakvog je imao Breaking The Silence'. Obrada pjesme "Kill the King", grupe "Rainbow" i vlastita "Prisoners of Fate" su izdane kao singlovi, ali nisu zapaženije puštane na rock radio postajama.